เปิดตัวโครงการช่วยเกษตรกรไทยฝ่าวิกฤตโควิด-19 นำผลผลิตที่ดี มีคุณภาพ จำหน่ายถึงมือผู้บริโภคทั่วถึง
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดตัวแคมเปญ  “เกษตรกรแฮปปี้” ภายใต้แนวคิด “คนกินยิ้มได้ เกษตรกรไทยแฮปปี้” ผ่านการถ่ายทอดสด Live Streaming โดยกล่าวว่า กิจกรรมนี้เป็นหนึ่งในมาตรการที่ช่วยเหลือเกษตรกรชาวสวนมังคุดในพื้นที่ 14 จังหวัดภาคใต้ที่ได้รับผลกระทบจากสถานการณ์การแพร่ระบาดของโควิด-19 และให้ประชาชนสามารถสั่งซื้อมังคุดในราคา 4 โล 100 สำหรับมังคุดคละเกรดคุณภาพสดอร่อยภายใต้ความร่วมมือจากหลากหลายภาคส่วนโดยใช้ศูนย์การค้าเซ็นทรัล พระราม 9 และเซ็นทรัล เวสต์เกต เป็นจุด Drop off เพื่อกระจายสินค้า ภายใต้มาตรการควบคุมโรคของ ศบค. ซึ่งขณะนี้เป็นที่น่ายินดีว่าหลังจากเริ่มเปิดรับพรีออร์เดอร์มาเป็นเวลา 2 วัน ได้รับความสนใจจากผู้บริโภคเป็นจำนวนมากที่สั่งซื้อกันเข้ามาในจำนวนเกินกว่า 100 ตันแล้ว เชื่อว่าจะช่วยนำสินค้าของเกษตรกรที่ดีมีคุณภาพไปถึงมือผู้บริโภคอย่างปลอดภัยและทั่วถึงรัฐมนตรีว่าการกระทรวงเกษตรและสหกรณ์ กล่าวด้วยว่า โครงการฯนี้ ถือเป็นการนำร่องซึ่งในอนาคตยังคงมีผลไม้ชนิดอื่นที่จะเกิดขึ้นจำนวนมาก ไม่ว่าจะเป็นลำใย ลองกองและจะมีมาตรการมารองรับอย่างต่อเนื่องเพื่อให้เกษตรกรสามารถกระจายสินค้าไปยังผู้บริโภคได้อย่างทั่วถึง พร้อมขอให้ประชาชนทุกคนช่วยกันบบริโภคสินค้าภายในประเทศเพื่อช่วยทำให้เกษตรกรไทยผ่านพ้นวิกฤตโควิด-19 นี้ไปด้วยกัน สำหรับช่องทางการสั่งซื้อสินค้าสามารถสั่งซื้อได้ทั้งออฟไลน์และออนไลน์ผ่านเว็บไซต์เครือข่ายพันธมิตร อาทิ  เกษตรกรHappy www.thailandpostmart.com เป็นต้น